લોકો વધુ ઉપભોગ કરવાને અને પૈસાદાર થવાને સુખ ગણે છે. પરંતુ એ ભ્રમ દૂર થવો જોઈએ. તેઓને સાચા સુખની જાણ કરાવવી જોઈએ. જો તેઓને સાચા સુખની જાણ થશે તો વિનાશકારી પ્રવૃત્તિઓથી દૂર રહેશે. થાયએ ડ્રાઈવીંગ મેડિટેશન, સબ-વે મેડિટેશન તથા વોકિંગ મેડિટેશન શીખવ્યું. ડ્રાઈવીંગ કરતી વખતે, ચાલતી વખતે, રસ્તો ઓળંગવા માટે ઊભા છો ત્યારે જાગૃત રહો, વર્તમાનમાં રહો, બિનજરૂરી ઉતાવળ – અકળામણને ટાળો. તેઓએ ટેલિફોન મેડિટેશન પણ કહ્યું છે. તે કહે છે કે, ‘ત્રણ રીંગ વાગે પછી જ ટેલિફોન ઉપાડો. ત્યાં સુધી શાંતિથી શ્વાસ લો, ચિત્તમાં હળવાશ અનુભવો. આથી તમારો પ્રતિભાવ હકારાત્મક બનશે.’